'Zuma het nie voordeel getrek uit opgraderings nie' – praag.co.za
Hy het gesê alle soewereine lande het 'n plig om die land se verkose leier te beskerm.
Nxesi het die volledige inter-ministeriële verslag oor veiligheidsopgraderings by President Jacob Zuma se privaatwoning by Nkandla in Pretoria bekend gemaak.
Nxesi het gesê die opgraderings was noodsaaklik, en dat president Zuma nie daarvoor gevra het nie. Die veiligheidsopgraderings het meer as R200 miljoen gekos.
Hy het egter bygevoeg dat die spesiale ondersoekeenheid en die ouditeur-generaal ondersoek gaan instel na bewerings dat die kostes van die opgraderings opgejaag is.
Hulle sal ook ondersoek of enige ander ongerymdhede voorgekom het.
Die direkteur van die Sentrum vir Demokrasie-studies aan die Rhodes Universiteit, professor Steven Friedman het aan RSG gesê dat hy twyfel of openbare vertroue herstel is ná die bekendmaking van die interministeriële verslag oor president Jacob Zuma se privaatwoning by Nkandla.
Hy sê die ministers van die Veiligheidsgroepering, as deel van die regering, het een kant van die saak gestel.
Hy sê die verwagting is dat hulle die president sal steun.
Friedman sê sonder die verslag van die Openbare Beskermer, sal die publiek se vertroue nie herstel word nie.
Skrywer Karin RoodtGepubliseer op 19 Desember 2013 Kategorieë Nuus, Suider-AfrikaSleutelwoord inter-ministeriële verslag, minister van openbare werke, Nkandla, openbare beskermer, ouditeur-generaal, President Jacob Zuma, Thulas Nxesi